**Коопсуз өнүктүрүүчү жана психологиялык жактан ыңгайлуу билим берүү процессинде ден соолукту сактоочу ыкмаларды колдонуу**

Окуу жылынын башында бардык мугалимдерге, тех.персоналдарга окуучуларга өрт коопсуздугу,техникалык коопсуздук эрежелери,жол эреже тууралуу инструктаж өткөрүлүп,журналдарга кол коюлат.

Мектепте окуу бөлмөлөрү,окуу залдары, спорт залда,китепканада,ашканада жана мектеп территориясында бардык санитардык-гигиеналык эрежелер сакталган, кышкысын жылуу.Окуучулардын билим алуусуна жана мугалимдердин иштөөсүнө ыңгайлуу шарттар түзүлгөн. Окуу кабинеттерин жарыктандыруу,класстардын жасалгалары,окуу эмеректери, жылуулук температурасы белгиленген нормаларга ылайык келет. 2017-жылы мектептин ашканасы Мерсико уюму жана ата-энелердин колдоосу менен оңдоп,түзөөдөн өтүп, 1-4-класстардын окуучуларына бекер ысык тамак берилип келген. Үч жылдык келишим бүткөндүгүнө байланыштуу, камкорчулар кеңеши 1-4-класстардын ысык тамагын улантып жатышат.Мектеп ашканасынын эмеректери бүтүрүүчүлөрдүн жардамы менен толукталган,инвентарлар ,тамак ичүүдө колдонулган идиш-аяктар,тазалык маселелери жолго салынып,милдеттүү талаптарды аткарат. Мектеп таза суу менен камсыз болгон,колду жууш үчүн умывальниктер коюлган. Эскилиги жетип, кажылып кеткен терезелер стим. гранттын (2 700 000сом) эсебинен пластикке алмашылды . Абанын тазалыгы камсыздалып, нымдуу уборкалар жүргүзүлуп,тыныгуу убагында желдетүү иштери аткарылып турат. Аба аркылуу жугуучу оорулардан алдын алуу максатында хлор менен уборка жасалат.Бүгүнкү күндөгү кырдаалга байланыштуу ШБББдан локтовый дозатор, дизковрик, антисептик, суюк самын,хлор менен камсыз болдук.

 Мугалимдер жана окуучулар арасында сергек жашоо боюнча класстан тышкаркы иштер жана класстык сааттар өтүлүп турат.

Мектептин ден соолукту чыңдоочу спорт аянтчасы,спорт залы,теннис залы бар. Дене тарбия мугалимдери жана класс жетекчилер тарабынан ар түрдүү спорттук иш чаралар өткөрүлүп турат.Медицина кызматкерлери менен тыгыз иш алып баруу жагы жолго коюлган.